ලංකාවේ වායු තත්වය කළමනාකරණය කිරීමට ගතයුතු උපරිම ක්‍රියා මාර්ග මධ්‍යම පරිසර අධිකාරිය ගනිමින් සිටින බවත්, රථ වාහන සඳහා ඔක්ටේන් 92 භාවිතය පරිසර හිතකාමි බවත්, මධ්‍යම පරිසර අධිකාරියේ අධ්‍යක්ෂ ජනරාල් වෛද්‍ය සාරංග අලහප්පෙරුම මහතා පවසයි.අධ්‍යක්ෂවරයා මේ අදහස් පළ කළේ ගුණාත්මක බවින් යුත් ඉන්ධන භාවිතයේ ඇති වැදගත්කම පිළිබඳව කරුණු දක්වමිනි.පරිසර හිතකාමි නොවන ඉන්ධන දහනය මගින් වැඩි පරිසර දූෂණයක් සිදුවන අතර ඔක්ටේන් 92වැනි ගුණාත්මක භාවයෙන් ඉහළ ඉන්ධන මෙරටට හඳුන්වා දීම අගය කළයුතු බවත්, අලහප්පෙරුම මහතා පැවසීය.වැඩි දියුණු කරන ලද පෙට්‍රල් භාවිතා කරන්නේ නම් අපගේ වායු ගෝලයට මුදා හැරෙන හයිඩ්‍රො කාබන් ප්‍රමාණය අඩුකර ගත හැකි බවත්, එමගින් ලංකාවේ අවට වායුගෝලීය තත්ත්වය ගුණාත්මක අතට පත්කර ගත හැකි බවත්, ඒ මහතා පැවසිය.වායු ගෝලයේ හයිඩ්‍රොකාබන් ප්‍රමාණය වැඩිවීමෙන් ශ්වසනය මගින් ජිවත් වන ජිවීන්ට විශාල වශයෙන් ශාරීරික රෝග තත්ත්වයන් ඇති කරන අතර ළමුන් හා වයෝවෘධ පුද් ගලයන්ගේ ශ්වසන ආබාධ හා ඒ අනුබද්ධ වෙනත් රෝග උග්‍ර තත්ත්වයට පත් කිරීමට ඇති ඉඩකඩ වැඩි බවත් ඒ මහතා පැවසීය‍ අසම්පුර්ණ දහනය නිසා ඇතිවන පිළිකා කාරක ලෙස හඳුන්වන බෙන්සින්, ඩයොක්සින් හා පියුරාන් වැනි දූෂක කාරක වායුගෝලයට මුසුවීම ඉතා හොඳ තත්ත්වයේ ඉන්ධන භාවිතයෙන් අඩුකර ගත හැකි බවත්, අලහප්පෙරුම මහතා පැවසීයනාගරික ප්‍රදේශ ආශ්‍රිතව සිදුවන අධික රථවාහන ධාවනය නිසා වායු දූෂණ තත්ත්වයන් ඉහළ යන අතර ඒ පිළිබඳව මධ්‍යම පරිසර අධිකාරියේ වායු තත්ත්ව කළමණාකරණ හා පසු විපරම් ඒකකය නිරන්තරව අවධානයෙන් සිටින බවද ඒ මහතා පැවසිය..